
ÖKONOMEETRIA ÜLESANDED
1. SISSEJUHATUS
Teemad: Tutvumine programmiga Gretl. Kirjeldava statistika suurused, jaotusdiagrammid, korrelatsioon, hajumisdiagrammid, alamvalimite moodustamine, uue tunnuse lisamine, andmete sorteerimine määratud tunnuse järgi. Hüpoteeside testimine.
Failid: stud.gdt, autod.gdt, arenduskulud.gdt

Praktikumis ülesanded 1-4, iseseisvalt 5-7.

Ülesanne 1. Tutvumine programmiga Gretl 						Fail stud.gdt

Ökonomeetriapakett  Gretl on vabavara. Programmi veebileht, kust saab installeerimisfaili (opsüsteemid Windows, MacOS, Linux) https://gretl.sourceforge.net/ Eestikeelne lühijuhend on õppejõu A.Sauga kodulehel https://www.sauga.pri.ee/gretl

1) Käivitada programm Gretl ja uurida, kuidas saab avada kasutaja andmefaile ning millises formaadis faile on võimalik Gretlis avada (File->Open data->User file). 
2) Avada andmefail stud.gdt. See sisaldab andmeid  609 üliõpilase kohta USA Vanderbilti ülikoolist[footnoteRef:1]: [1:  J. S. Butler, T. A. Finegan, and J. J. Siegfried (1998), Does More Calculus Improve Student Learning in Intermediate
Micro- and Macroeconomic Theory, Journal of Applied Econometrics, 13/2 pp 185-202.] 

FGPA - üliõpilase kõigi tulemuste aritmeetiline keskmine 1. kursuse lõpul, vahemikus 0 - 4;
SATM - matemaatika SAT testi tulemus jagatud 100-ga, vahemikus 0 - 10;
SATV - verbaalse SAT testi tulemus jagatud 100-ga, vahemikus 0 - 10.
FEM - sugu: 1 naine, 0 mees.
3) Uurida läbi menüüd Data, View, Add, Sample, Variable, Model. Leida, kuidas saab andmeid vaadata, muuta, lisada. Kuidas saab tunnuse (variable) atribuute muuta. Milliseid kirjeldava statistika suuruseid on võimalik leida (Summary statistics), kuidas leida paarikaupa korrelatsioonikordajaid, kuidas vaadata hajumisdiagramme, milliseid mudeleid on võimalik hinnata.
4) Lisada kõikidele tunnustele alapunktis 2) toodud kirjeldused (Variable->Edit attributes). Peale kirjelduste lisamist tuleb andmefail salvestada (File->Save Data).
5) Tekitada suuruste FGPA, SATM,  ja SATV histogrammid (Variable->Frequency distribution) koos normaaljaotuskõveraga (Test against normal distribution). Võrrelda empiirilist jaotust normaaljaotusega  (selleks kasutatakse χ2 testi). Testi tulemused kuvatakse ka diagrammil. Kas tunnused alluvad normaaljaotusele? Panna kirja testi olulisuse tõenäosused p ja nende põhjal tehtud järeldused. Otsustamiseks kasutada olulisuse nivood 0,05.

FGPA:	  p=			Järeldus: 

SATM:	  p=			Järeldus:

SATV:	  p=			Järeldus:

6) a) Tutvuda nende kolme tunnuse kirjeldava statistikaga. Selleks valida need tunnused välja ja  View->Summary statistics, -> plain, märkida Show full statistics. 
Kas leiad tunnuse FGPA jaoks järgmised näitajad?

	Tunnus
	Aritmeetiline keskmine
	Mediaan
	Standard-hälve
	Variatsiooni-kordaja 
(C.V)
	Asümmeetriakordaja
	Püstakuse kordaja

	FGPA
	
	
	
	
	
	



Võrrelda FGPA, SATM ja SATV statistilisi näitajaid ning vastata järgmistele küsimustele.
b) Milline suurus varieerub kõige vähem? 
c) Milline suurus on negatiivse asümmeetriaga? 
d) Milline suurus on kõige lamedam?

7) Uurida paarikaupa nende tunnuste vahelist lineaarset ehk Pearsoni korrelatsiooni.
a) Tutvuda korrelatsioonimaatriksiga (View, Correlations, Pearson) 
Korrelatsioonimaatriksi aruande kopeerimiseks Wordi valida aruande akna nupurealt
 Copy > RTF
b) Kumma SAT testi tulemusega on tulemuste üldine keskmine FGPA rohkem seotud?
c) [bookmark: _Hlk80215642]Kui suur on kriitiline korrelatsioonikordaja nivool 5%? 
d) Kas korrelatsioonikordajad on statistiliselt olulised nivool 5%?
e) Graafiliselt võib korrelatsiooni uurida vastavate hajumisdiagrammide abil (View, Graph specified vars, X-Y scatter).
8) Leida, kui palju on selles kogumis naisi ja kui palju mehi ning kui suur on naiste osakaal.

Naisüliõpilasi 			Meesüliõpilasi:		Naisüliõpilaste osakaal

9) Kui suur on matemaatika SAT testi tulemuste keskmine naisüliõpilastel ja meesüliõpilastel eraldi? Nende leidmiseks tuleb nais- ja meesüliõpilaste kirjeldavat statistikat eraldi vaadelda. Kirjeldav statistika diskreetse tunnuse abil kategoriseeritud valimi korral:  View-> Summary statistics -> factorized 
Primary variable	SATM
Factor (discrete)	FEM

Meesüliõpilaste SATM keskmine on
Naisüliõpilaste SATM keskmine on

10) Uurida meesüliõpilaste korral tunnuse SATM jaotushistogrammi ja võrrelda seda normaaljaotusega. 
a) Algul tuleb valimit kitsendada, et analüüs hõlmaks vaid meesüliõpilasi. Selleks
 Sample >Restrict, based on criterion  ja reale boolean condition  	FEM==0
NB! Tingimuse seadmisel peab olema kaks võrdusmärki. Üks võrdusmärk tähendab omistamist.
Panna tähele, et programmi akna allääres on nüüd märkus, et valimit on kitsendatud.
b) Kas meesüliõpilaste SATM allub normaaljaotusele või mitte?
Olulisuse tõenäosus				Järeldus
c) Taastada terve kogumi vaade (Sample->Restore full range).

11) Ülikooli juhtkond soovib sisseastujate pingerea koostamiseks kasutada matemaatika ja verbaalse SAT testi kaalutud keskmist, kus matemaatika testi SATM tulemus on kaaluga 0,6.
a) Luua keskmise jaoks uus tunnus KSAT. Selleks Add->Define new variable…
Reale kirjutada valem		KSAT=0,6*SATM+0,4*SATV
b) Millises vahemikus kaalutud keskmine KSAT antud valimi üliõpilastel muutub ja millisest  väärtusest on KSAT kõrgem 95% antud valimi üliõpilastel?
c) Eraldada need üliõpilased, kellel KSAT on 5 või suurem.
Sample->Restrict, based on criterion-> boolean condition  	KSAT >=5
Kui palju neid on?
d) Taastada terve kogumi vaade.







Ülesanne 2. Kogumi keskväärtuse testimine, ühepoolne hüpotees			Fail stud.gdt

Aastatel 1985-1986 oli kõigis USA kolledžites SATM testi sooritanute keskmine 500. USA Vanderbilti Ülikooli aastatel 1983-1986 sisseastunud moodustavad valimi. Nende matemaatika testi SATM 100-ga jagatud keskmine tulemus on andmete põhjal leitud ülesandes 1. 6a). Testida, kas Vanderbilti Ülikooli sisseastunute SATM testi tulemus oli suurem kui USA keskmine. 
1) Nullhüpotees ja sisukas hüpotees:
H0: μ0 ≤ 5				H1: μ0  > 5

Teststatistiku empiirilise väärtuse leidmiseks kasutatakse valemit

[bookmark: ZEqnNum449650]	 ,	


kus  on nullhüpoteesiga püstitatud väärtus,  valimi keskmine, s valimi standardhälve ning n valimi maht. Teststatistik allub t-jaotusele ning sealt leitakse statistikule vastav olulisuse tõenäosus p, mida võrreldakse olulisuse nivooga 0,05. 
2) Testimiseks kasutada Gretlis statistiliste testide kalkulaatorit Tools->Test statistic calculator->mean. Kasutada tunnuse SATM andmeid andmebaasist, H0 kohale kirjutada nullhüpoteesile vastav väärtus. Avanevas aknas gretl: hypothesis test kuvatakse nullhüpoteesile vastav väärtus, valimi maht ja standardhälve ning valemi  põhjal leitud teststatistik. Otsuse vastuvõtmiseks kuvatakse teststatistikule vastav olulisuse tõenäosus nii kahepoolse (two-tailed) kui ühepoolse (one-tailed) hüpoteesi jaoks.

Olulisuse tõenäosus p=

Järeldus:


Ülesanne 3. Kogumi keskväärtuse testimine, kahepoolne hüpotees			Fail stud.gdt

Vaatleme andmebaasis olevat 609 üliõpilast kui kogumit. Sellisel juhul on meil teada tunnuste FGPA, SATM ja SATV keskmine kogumis. Võttes vastava keskmise nullhüpoteesiga püstitatud väärtuseks, teame, et nullhüpotees kehtib. Kontrollida, kas juhuvalimi põhjal tuleb testimise tulemuseks  nullhüpotees.
1) Võtta üliõpilaste kogumist juhuvalim mahuga 10 (Sample -> Random sub-sample).
2) Leida juhuvalimi aritmeetiline keskmine tunnuse FGPA korral ning võrrelda seda kogumi vastava statistikuga, mis olid leitud ülesandes 1.6a).

	Tunnus
	Kogumi keskmine
	Juhuvalimi keskmine

	FGPA
	2,79
	



3) Kasutada programmi Gretl statistiliste testide kalkulaatorit (keskmise testimine: Tools->Test statistic calculator->mean) ja testida, kas moodustatud juhuvalim annab tulemuseks nullhüpoteesi olulisuse nivool 0,05. Otsustamiseks kasutada programmi Gretl poolt leitud olulisuse tõenäosust p (p-value).

Nullhüpotees H0	μ =  2,79  		Sisukas hüpotees H1	μ ≠  2,79

Olulisuse tõenäosus 	p =

Järeldus:
Ülesanne 4. Kahe kogumi keskväärtuste ja dispersioonide testimine.			Fail stud.gdt
Mees- ja naisüliõpilaste SATM testid. 

Järgnevalt võrrelda mees- ja naisüliõpilaste SATM testide tulemusi. Valimid on andmebaasis olevad 373 mees- ja 236 naisüliõpilast, kogumid on kõik selle ülikooli mees- ja naisüliõpilased. Valimite eristamiseks kasutatakse tunnust FEM.
Kahe kogumi keskväärtuste võrdlemisel leitakse teststatistik valemist

	,	


kus  ja  on valimite keskmised ning se keskmiste erinevuse standardviga. Selle leidmine sõltub sellest, kas kogumite dispersioon on erinev või ühesugune.
I. Kui kogumite dispersioon on erinev, siis

	,	


kus  ja  on valimite dispersioonid ning n1 ja n2 valimite mahud.
II. Kui valimid pärinevad ühesuguse dispersiooniga kogumitest, siis


	, kus ühendatud dispersioon 	


ning vabadusastmete arvud  ja .
Otsustamaks, kumba meetodit kasutada, tuleb eelnevalt testida kogumite dispersioone. Kui testimisel saadakse, et nullhüpotees dispersioonide võrdsuse kohta on ümber lükatud, kasutatakse erinevate dispersioonide meetodit. Kui aga võetakse vastu nullhüpotees, et kogumite dispersioonid on võrdsed, kasutatakse ühesuguste dispersioonide meetodit.

1) Testida, kas mees- ja naisüliõpilaste SATM testide tulemuste dispersioonid on ühesugused või mitte. Kahe kogumi dispersioonide võrdlemiseks kasutatakse F-testi. Vastav F-statistik on valimite dispersioonide suhe:

	,


millele vastav olulisuse tõenäosus p leitakse F-jaotusest vabadusastmete arvuga , , kus n1 ja n2 on valimite mahud. 

Nullhüpotees H0			 ehk σ12 = σ22

Sisukas hüpotees H1			ehk  σ12 ≠ σ22

Dispersioonide testimiseks kasutada jälle Gretli testide kalkulaatorit (Tools-> Test statistic calculator->2 variances).
Esimesele reale Use variable from dataset kirjutada 	SATM(FEM=0)
ja vajutada klahvile Enter. Kontrollida, et valimi maht on 373.
Teise valimi korral kirjutada 					SATM(FEM=1)
ja vajutada klahvile Enter. Kontrollida, et valimi maht on 236.
Testimiseks valida OK.

Olulisuse tõenäosus 	p=

Järeldus

2) SATM keskmiste testimisel lähtuda saadud tulemusest. Kahe kogumi keskväärtuse testimine:  Tools-> Test statistic calculator->2 means. Kui dispersioonid olid ühesugused, siis märkida Assume common population standard deviation . Ridadele Use variable from dataset sisestada sama, mis eelmises dispersioonide testimisel.

Nullhüpotees H0	µ1 = µ2  	Sisukas hüpotees H1	µ1 ≠ µ2

Olulisuse tõenäosus	p =

Järeldus:

Ülesanne 5. Automudelite kirjeldav statistika						Fail autod.gdt

Andmefailis on 1993. aastal välja lastud uute automudelite parameetrid, 92 mudelit[footnoteRef:2]. Leida vastused järgmistele küsimustele. [2: .Consumer Reports: The 1993 Cars - Annual Auto Issue_ (April 1993), Yonkers, NY: Consumers Union.] 

1) Kui suur on keskmine võimsus?
2) Kui suur on keskmine võimsus USA-s toodetud ja mujal toodetud autodel?
3) Milline on kõige sagedamini esinev silindrite arv?
4) Kumb on hinna korral suurem, kas aritmeetiline keskmine või mediaan?
5) Milline suurus on kõige suurema asümmeetriaga? Kas see on positiivse või negatiivse asümmeetriaga?
6) Kumb suurus varieerub rohkem, hind või võimsus?
7) Tutvuda korrelatsioonimaatriksiga arvuliste tunnuste vahel.
a) Milliste tunnuste vahel on kõige tugevam korrelatsioon?
b) Millised tunnused on kõige nõrgemini seotud?
c) Kui suur on kriitiline korrelatsioonikordaja ja kas kõik seosed on statistiliselt olulised?
8) Leida uus tunnus, mis näitab võimsust hobujõududes 1 liitri kohta. Mis on selle maksimaalne väärtus ja millise tootja millise mudeliga on tegemist?


Ülesanne 6. Kahe kogumi keskväärtuste ja dispersioonide testimine			Fail stud.gdt
SATV korral.

Ülesandes 4 võrreldi mees- ja naisüliõpilaste SATM testide tulemusi. Järgnevalt võrrelda sama metoodika järgi mees- ja naisüliõpilaste SATV testide tulemusi. 
1) SATV tulemuste dispersioonide testimine. Tunnuse SATV testimisel tuleb valimite määramiseks kirjutada esimese ja teise valimi reale vastavalt
SATV(FEM=0)
SATV(FEM=1)
2) Testida SATV testi keskväärtusi, valimid FEM=0 ja FEM=1.


Ülesanne 7.    Keskväärtuste ja dispersioonide testimine			Fail arenduskulud.gdt

M. Cincera[footnoteRef:3] analüüsis, kas on olemas seos tööstusettevõtete teadus- ja arenduskulude ning väljastatud patentide vahel. Ta kasutas 15 erineva tööstusharu ettevõtete andmeid. Andmebaasis on tema poolt kasutatud kolme tööstusharu ettevõtete teadus- ja arenduskulud 1991. aastal, 50 ettevõtet. [3:  Cincera, M. (1997) Patents, R&D, and technological spillovers at the firm level: some evidence from econometric count models for panel data. Journal of Applied Econometrics, 12, 265-280.] 

IND	tööstusharu
	1 lennukitööstus
	2 keemiatööstus
	10 masinaehitus
RD	ettevõtte teadus- ja arenduskulud 1991. aastal, mln dollarit.
1) Kui palju ettevõtteid on valimis igast tööstusharust ning millised on teadus- ja arenduskulude keskmised valimis tööstusharude kaupa?
2) Testida, kas keemiatööstuses on teadus- ja arenduskulud keskmiselt suuremad kui
a) lennukitööstuses;
b) masinatööstuses. 
NB! Enne keskväärtuste testimist tuleb sobiva meetodi valikuks viia läbi dispersioonide testimine.


VASTUSED
Ül. 1. 5) FGPA p=0,00259<0,05, võtta vastu sisukas hüpotees, ei allu normaaljaotusele. SATM: p=0,0372<0,05, võtta vastu sisukas hüpotees, ei allu normaaljaotusele.  SATV: p=0,248>0,05, võtta vastu nullhüpotees, allub normaaljaotusele.
6) a)
	Tunnus
	Aritmeetiline keskmine
	Mediaan
	Standard-hälve
	Variatsiooni-kordaja
(C.V)
	Asümmeetriakordaja
	Püstakuse kordaja

	FGPA
	2,7928
	2,7730
	0,46024
	0,1648
	0,1678
	-0,4895


b) Kõige vähem varieerub SATM, sest variatsioonikordaja on kõige väiksem. c) Negatiivse asümmeetriaga on SATM. d) Kõige lamedam on FGPA.

7) a)
Correlation coefficients, using the observations 1 - 609
5% critical value (two-tailed) = 0,0795 for n = 609

	FGPA
	SATM
	SATV
	

	1,0000
	0,1950
	0,0922
	FGPA

	
	1,0000
	0,2878
	SATM

	
	
	1,0000
	SATV



b) FGPA on tugevamini seotud matemaatika testi SATM tulemustega. c) Kriitiline korrelatsioonikordaja nivool 5% on 0,0795. d) Kuna leitud korrelatsioonikordajate absoluutväärtused on suuremad kui kriitiline, siis  kõik korrelatsioonikordajad on statistiliselt olulised nivool 5%. 
8) Naisüliõpilasi 236, meesüliõpilasi 373, naiste osakaal 38,75%. 9) SATM keskmine meesüliõpilastel 6,3255, naisüliõpilastel 6,1267. 10) b)  p=0,0814 >0,05, võtta vastu nullhüpotees, allub normaaljaotusele. 11) b) KSAT miinimum on 4 ja maksimum 7,64. Viies protsentiil on 5,19. c) Selliseid üliõpilasi on 594.




Ül. 2. 1) , . 2) Ühepoolne hüpotees, olulisuse tõenäosus. Järelikult nullhüpotees on ümber lükatud ning võtame vastu sisuka hüpoteesi:  jah, Vanderbilti Ülikooli sisseastunute SATM testi keskmine tulemus oli suurem kui USA keskmine.

Ül. 3. Kuna moodustatakse juhuvalim, siis valimi keskväärtus ja testi olulisuse tõenäosus tuleb igal kasutajal erinev. 



Ül. 4. 1) Kahepoolne hüpotees, olulisuse tõenäosus , võtta vastu nullhüpotees: mees- ja naisüliõpilaste SATM testi tulemuste dispersioonid on ühesugused. 2) Kahepoolne hüpotees , võtta vastu sisukas hüpotees: mees- ja naisüliõpilaste SATM testi keskmised ei ole võrdsed.

Ül. 5. 1) 142,62 hj. 2) USA-s toodetud 137,27 hj, mujal 147,52 hj. 3) 4 silindrit, 49 mudelil.  4) Keskmine hind 16,959 tuh $,  mediaanhind 14,6 tuh $. Aritmeetiline keskmine on suurem. 5) Hind, asümmeetriakordaja on 1,2153, positiivne asümmeetria. 6) Hinna variatsioonikordaja on 0,51, võimsusel 0,36, järelikult hind varieerub rohkem. 7) a) Mootori maht ja silindrite arv, korrelatsioonikordaja on 0,8907 (absoluutväärtus kõige suurem). b) Hind ja 1 liitri kütusega sõidetav kilomeetrite arv, korrelatsioonikordaja on ‑0,5769 (absoluutväärtus on kõige väiksem). c) Kriitiline korrelatsioonikordaja nivool 5% on 0,2050. Kõik seosed on statistiliselt olulised, sest korrelatsioonikordajate absoluutväärtused on suuremad kriitilisest korrelatsioonikordajast. 8) 100 hj/l, Dodge mudel Stealth.

Ül. 6. 1) p=0,3758 > 0,05, võtta vastu nullhüpotees: mees- ja naisüliõpilaste SATV testi tulemuste dispersioonid on ühesugused. 2) p= 0,4083 > 0,05, vastu võtta nullhüpotees: mees- ja naisüliõpilaste SATV testi keskmised on võrdsed.



Ül. 7. 1) Lennukitööstus: 12 ettevõtet, RD keskmine 309,24 mln $. Keemiatööstus: ettevõtteid 28, RD keskmine 369,66 mln $. Masinaehitus: ettevõtteid 10, RD keskmine 99,22 mln $. 2) a) Keemiatööstus ja lennukitööstus. Dispersioonide testimine: , võtta vastu H0, dispersioonid on võrdsed. Keskväärtuste testimine (ühepoolne hüpotees): , võtta vastu H0, keemiatööstuses ei ole arenduskulud suuremad kui lennukitööstuses. 2)b) Keemiatööstus ja masinatööstus. Dispersioonide testimine:  𝑝=2,74⋅10−5<0,05, võtta vastu H1, dispersioonid ei ole võrdsed. Keskväärtuste testimine (ühepoolne hüpotees): p=0,002086<0,05, võtta vastu H1, keemiatööstuses on arenduskulud suuremad kui masinatööstuses. 

